b'\n_START_ARTICLE_\nHenneken kuntoluokitus\n_START_PARAGRAPH_\nHenneken kuntoluokitusj\xc3\xa4rjestelm\xc3\xa4 hevoselle on numeerinen asteikko, jolla ilmaistaan rasvan m\xc3\xa4\xc3\xa4r\xc3\xa4\xc3\xa4 hevosen kehossa. Se on kehitetty 1980-luvun alussa tohtori Don Henneke\xc2\xa0Teksasin A&M Yliopistossa. Se julkaistiin ensimm\xc3\xa4isen kerran vuonna 1983 Henneken (et. al.) tutkimuksessa, jossa vertailtiin kuntoluokituksen, vartalonmittojen ja rasvaprosentin yhteytt\xc3\xa4 tammoilla. Henneken luokitus on standardoitu j\xc3\xa4rjestelm\xc3\xa4, jota voidaan k\xc3\xa4ytt\xc3\xa4\xc3\xa4 kaikenrotuisille hevosille ilman erikoislaitteita silm\xc3\xa4m\xc3\xa4\xc3\xa4r\xc3\xa4isesti ja tunnustelemalla. Asteikon arvot ovat v\xc3\xa4lill\xc3\xa4 1-9, jossa yksi on eritt\xc3\xa4in laiha ja yhdeks\xc3\xa4n on eritt\xc3\xa4in lihava; ihanteellinen luokitus useimmille hevosille on 4-6.'